— 135 — 
caudales laeves , trapezoideae; cauda derepente attenuata, obtuse triquetra, 
tota atra. 
Scutella submaxillaria , gula et pectus hinc inde rarioribus maculis 
albis notata , nulla tamen vestigia torquis albi cervicalis , nec abdomen 
albo nigroque tesselatum, sed ex toto nigrum. 
Exstant quidem varietates nigrae Tropidonoti Natricis , sed hujus 
abdomen semper albo nigroque .tesselatum est, saltem gulam versus, quo 
praeprimis a Tropid. atro recedit. 
Servatur in Musaeo regio Berolinensi nigra varietas, quae ibi dicitur, 
Tropidonoti Natricis, ex Astrachanensi regione a clarissimo Ehrenbergio 
allata, albis gulae maculis exiguis ad pectus usque excurrentibus, abdo- 
mine tamen caudaque subtus omnino nigris, et potius ad nostrum Tropid. 
atrum referenda vel noster quoque pro Tropid. Natricis varietate nigra 
habendus est. 
Specimen a me descriptum est foemina gravida, ideoque trunco crasso 
conspicuum. Scuta abdom. 179, subcaud. 57. 
Series squamarum dorsi Tropid. Natricis 19 , in rostro series 18. 
Tertium denique et quartum scutum sub oculo situm in Natrice aeque 
ac in nostro, cui quoque unum maximum scutum anterius et tria minora 
posteriora adsunt. 
TROPIDONOTUS SCUTATUS N. Tab. xxiii. Fig. 1. 2. 
Coluber scutatus Pali. 
Trop. elaphoides Brdt. 
Supra aterrimus, subtus totus nigro alboque tesselatus , versus poste- 
riora totus niger, ad latera albo -maculatus , cauda nigra, basi obtuse 
triquetra. 
